nahid-hub/BLUGE-bengali-wikipedia-section-title-prediction huggingface dataset:
সিলুরিয়ান যুগের ব্যাপ্তিকাল হল ৪৪ কোটি বছর পূর্ব হতে ৪১.৫ কোটি বছর পূর্ব পর্যন্ত এবং এসময় স্নোবল আর্থ এর ফলে উষ্ণতা সৃষ্টি হয়। এই যুগে মাছের ব্যাপক বিবর্তন দেখা গিয়েছিল, যেমন- চোয়ালবিহীন মাছ সংখ্যায় অনেক বৃদ্ধি পায়, চোয়ালযুক্ত মাছ সৃষ্টি হয় এবং প্রথম মিঠাপানির মাছ সৃষ্টি হয় যদিও সামুদ্রিক বিছার মত আর্থ্রোপোড তখনও শীর্ষ শিকারী ছিল। পূর্ণ স্থলজ জীব সৃষ্টি হয়েছিল এবং এদের মধ্যে আদি মাকড়সা, ছত্রাক এবং সেন্টিপেড অন্তর্ভুক্ত ছিল। সংবাহী উদ্ভিদের (কুকসোনিয়া) বিবর্তন স্থলে উদ্ভিদের প্রতিষ্ঠা অর্জন করতে সাহায্য করে। এই আদিম স্থলজ উদ্ভিদগুলি স্থলে জন্মানো সকল উদ্ভিদের অগ্রদূত ছিল। এই যুগে চারটি মহাদেশ ছিল: গন্ডোয়ানা (আফ্রিকা, দক্ষিণ আমেরিকা, অস্ট্রেলিয়া, এন্টার্কটিকা, ভারত), লউরেনশিয়া (উত্তর আমেরিকা এবং ইউরোপের অংশ বিশেষ), বাল্টিকা (ইউরোপের বাকি অংশ) এবং সাইবেরিয়া (উত্তর এশিয়া)। সমুদ্রপৃষ্ঠের সমসাময়িক উচ্চতা বৃদ্ধি পানিতে অনেক নতুন প্রজাতিকে উন্নতি লাভ করতে সাহায্য করে। 

সঠিক অনুচ্ছেদ শিরোনাম কোনটি?
titleA. অর্ডোভিশিয়ান যুগ
titleB. প্যালিওজোয়িক মহাযুগ
titleC. সিলুরিয়ান যুগ
titleD. নিওজিন যুগ
উত্তর: titleC
তৎকালীন গুরু রাজেনদার কাছ থেকে প্রভু জগদ্বন্ধু সম্পর্কে শোনার পর পাগল হয়ে যান তাঁকে দর্শনের জন্য।মাত্র ১১ বছর বয়সে শিশুরা যখন হেলা খেলায় মত্ত থাকে তখন তার মধ্যে দেখা যায় ভগবদ দর্শনের সুতীব্র লালসা।৮০ মাইল পথ পায়ে হেঁটে বরিশাল থেকে ফরিদপুর শ্রীঅঙ্গনে আসেন প্রভু জগদ্বন্ধু সুন্দরের দর্শনের জন্য,সাধু হওয়ার জন্য কিন্তু বাবা মায়ের অনুমতি না নিয়ে আসা ও এন্ট্রান্স পাশ না করে আসার জন্য এ যাত্রায় তাঁকে ফেরত যেতে হল। ব্রিটিশের স্লেভ মেকিং মেশিনারি শিক্ষাকে বয়কট করে স্বদেশ আন্দোলনে যোগ দিয়ে চড়কায় সুতোবুনে দেশজ খদ্দরের পোষাক পড়তেন।সাধু হওয়ার তাগিদে আবার পড়া শুরু করে কৃতিত্বের সাথে ১ম বিভাগে এন্টান্স পাশ করে মায়ের অনুমতি নিয়ে সাধু হতে আঙ্গিনা আসেন ও সম্প্রদায়ের প্রতিষ্ঠাতা আচার্য মহেন্দ্রজীর কাছ থেকে দীক্ষা গ্রহণ ও প্রভুর প্রসাদী চন্দন তুলসীতে ভূষিত হন। তারপর শুরু হয় এই বিশাল মহীরুহের সুতীব্র সাধনা।

সঠিক অনুচ্ছেদ শিরোনাম কোনটি?
titleA. গৃহত্যাগী জীবন
titleB. ভারত ভাগ এবং পরবর্তী কর্মকান্ড
titleC. প্রাথমিক জীবন
titleD. গ্রন্থসম্ভার
উত্তর: titleA
রিয়াজ অভিনীত উল্লেখযোগ্য চলচ্চিত্রগুলো হলো: "প্রাণের চেয়ে প্রিয়" ও "হৃদয়ের আয়না" (১৯৯৭), "ভালবাসি তোমাকে", "পৃথিবী তোমার আমার", "বুক ভরা ভালোবাসা" ও "কাজের মেয়ে (১৯৯৮), "বিয়ের ফুল" ও "স্বপ্নের পুরুষ" (১৯৯৯), "এ বাঁধন যাবেনা ছিঁড়ে", "সাবধান" ও "ভয়ঙ্কর বিষু" (২০০০), "হৃদয়ের বন্ধন", "শ্বশুরবাড়ী জিন্দাবাদ", "মিলন হবে কতো দিনে" ও "প্রেমের তাজমহল" (২০০১), "নিঃশ্বাসে তুমি বিঃশ্বাসে তুমি", "ও প্রিয়া তুমি কোথায়" ও "সুন্দরী বধু" (২০০২), "মাটির ফুল", "ভালবাসা কারে কয়", "মনের মাঝে তুমি, "স্বপ্নের বাসর" ও "জামাই শ্বশুর" (২০০৩), "রং নাম্বার" ও "ছোট্ট একটু ভালবাসা" (২০০৪), "মোল্লা বাড়ীর বউ" (২০০৫), "হৃদয়ের কথা" (২০০৬), "আকাশ ছোঁয়া ভালোবাসা" ও "তোমাকেই খুঁজছি" (২০০৮), "চাঁদের মত বউ" ও "মন বসে না পড়ার টেবিলে" (২০০৯), "বাজাও বিয়ের বাজনা" (২০১০) এবং "লোভে পাপে পাপে মৃত্যু" (২০১৪)।

তিনি জনপ্রিয় কিছু গল্প-উপন্যাসের ভিত্তিতে নির্মিত চলচ্চিত্রে অভিনয় করেছেন। এগুলো হলো "দুই দুয়ারী" (২০০০), "সুন্দরী বধু" (২০০২), "মেঘের পরে মেঘ", "শ্যামল ছায়া" ও "শাস্তি" (২০০৪), "হাজার বছর ধরে" (২০০৫), "খেলাঘর" ও "বিদ্রোহী পদ্মা" (২০০৬), "দারুচিনি দ্বীপ" ও "একজন সঙ্গে ছিল" (২০০৭) এবং "মধুমতি" (২০১১)।

এছাড়াও রিয়াজ বিকল্প ধারার কয়েকটি চলচ্চিত্রে অভিনয় করেছেন যেমন "টক ঝাল মিষ্টি" (২০০৪), " না বোলনা" ও "বকুল ফুলের মালা" (২০০৬), "মেঘের কোলে রোদ", "কি যাদু করিলা" ও "চন্দ্রগ্রহণ" (২০০৮), "এবাদত" (২০০৯), "কুসুম কুসুম প্রেম" (২০১১) ইত্যাদি।

সঠিক অনুচ্ছেদ শিরোনাম কোনটি?
titleA. চলচ্চিত্রসমূহ
titleB. জুটি
titleC. শিক্ষা জীবন
titleD. রিয়াজ-পূর্ণিমা জুটি
উত্তর: titleA
পবিত্র রূহ (আরবী ভাষায়:روح القدس উচ্চারণ “রুহুল কুদুস”) শব্দটি বেশ কয়েকবার পবিত্র কুরআনে বর্ণিত হয়েছে। যেখানে তাকে আল্লাহর বার্তাবাহক হিসাবে বলা হয়েছে। কিছু হাদিসের বর্ণনা অনুসারে মুসলিমরা গ্যাব্রিয়েলকে (আরবী উচ্চারণে জিবরাঈল) রুহুল কুদুস বা পবিত্র আত্মা বলে। তবে কুরআনে ট্রিনিটিকে অস্বীকার করা হয়েছে। অর্থাৎ ইসলামে রুহুল কুদুসকে আল্লাহ্-র সমতুল্য মনে করা বিশেষভাবে নিষিদ্ধ।নুর বা আলোর তৈরি,আল্লাহর পক্ষ হতে আল্লহর বানী নবি রাসুল আঃ দের উপর অবতীর্ণ করেন। ফেরেশতাদের সর্দার। 
এছাড়া শুধুমাত্র আত্মা (الروح "আল-রূহ", ‘পবিত্র’ বা ‘গৌরবান্বিত’ বিশেষণটি ছাড়া) শব্দটি ইসলামে ভিন্ন অর্থে ব্যবহার করা হয়েছে। যেমন, প্রথম মানব আদম (আ:) কে সৃষ্টি করার পর আল্লাহ তার মধ্যে আত্মা প্রবেশ করিয়ে জীবন দান করেন বলে মুসলমানরা বিশ্বাস করেন।
এছাড়া ঈসাকে (আ.) রূহুল্লাহ বা আল্লাহর পক্ষ থেকে ‘আত্মা’ বলা হয়েছে। কারণ ইসলাম অনুসারে তার জন্ম অলৌকিক পন্থায় হয়েছিল। আত্মা সম্পর্কে কুরআনে বলা হয়েছে : "...বলো, ‘রূহ আমার রবের আদেশ থেকে, আর তোমাদেরকে জ্ঞান থেকে অতি সামান্যই দেয়া হয়েছে’।"

সঠিক অনুচ্ছেদ শিরোনাম কোনটি?
titleA. বাহাই ধর্মমত
titleB. খ্রীস্টান ধর্মমত
titleC. ইহুদী ধর্মমত
titleD. ইসলাম ধর্মমত
উত্তর: titleD
২০১৬ সালে অনুষ্ঠেয় রিও ডি জেনিরো অলিম্পিকের পর ট্র্যাক থেকে বিদায় নেবেন। তবে সেই সিদ্ধান্ত থেকে সরে এসেছেন উসেইন বোল্ট। ২০১৬ সালে অবসর নিচ্ছেন না তিনি। অংশ নেবেন ২০১৭ সালের লন্ডন বিশ্ব চ্যাম্পিয়নশিপেও। বুটজোড়া তুলে রাখতে পারেন এর পর। অবসর প্রশ্নে আগের সিদ্ধান্ত থেকে সরে আসার কারণটাও ব্যাখ্যা করেছেন তিনি, ‘রিওর পরই অবসর নিতে চেয়েছিলাম। কিন্তু ভক্তরা চায়, আমি যেন অন্তত আরও একটা বছর খেলে যাই। আমার স্পনসররা একই মত দিয়েছে। কোচও বলেছেন, এটা করা যেতে পারে।’

সঠিক অনুচ্ছেদ শিরোনাম কোনটি?
titleA. দৌড়বিদ হয়ে ওঠা
titleB. ক্রিকেট
titleC. জন্ম ও পরিবার
titleD. অবসরের ঘোষণা ও সিদ্ধান্ত পরিবর্তন
উত্তর: titleD
বৈজয়ন্তীমালার রাজনৈতিক জীবন শুরু হয় ১৯৮৪ সালে। ঐ বছর তিনি ভারতীয় জাতীয় কংগ্রেস দলের মনোনীত প্রার্থীরূপে তামিলনাড়ু সাধারণ নির্বাচনে দক্ষিণ চেন্নাই সংসদীয় আসনে প্রতিদ্বন্দ্বিতা করেন। তার প্রতিপক্ষ ছিলেন জনতা পার্টির নেতা ও সংসদ সদস্য ইরা সেজিয়ান। নির্বাচনী প্রচারণায় সেজিয়ান প্রধান বক্তব্য রাখতেন, 'আমাকে লোকসভায় নিয়ে যাও, তাকে আরআর সভায় পাঠাও'। তা সত্ত্বেও প্রত্যক্ষ ভোটে বৈজয়ন্তীমালা প্রায় ৪৮,০০০ ভোটের ব্যবধানে তাকে পরাজিত করেন। তিনি সর্বমোট ৩,১৩,৮৪৮ ভোট পান যা মোট ভোটের ৫১.৯২% ছিল। ফলশ্রুতিতে লোকসভায় প্রথমবারের মতো অভিষেক ঘটে তার। ভারতীয় সংসদের নিম্নকক্ষে সরাসরি নির্বাচিত হয়ে জানুয়ারি, ১৯৮৫ সালের শেষদিকে অমিতাভ বচ্চনের সাথে প্রবেশ করেন তিনি।

১৯৮৯ সালে অনুষ্ঠিত তামিলনাড়ু সাধারণ নির্বাচনে তিনি পুনরায় প্রতিদ্বন্দ্বিতা করেন। এবার তিনি দ্রাবিড়া মুনেত্রা কাঝাগামের আলাদি অরুণা'র মুখোমুখি হন। তিনি পুনরায় ১২,৫৮৪ ভোটের ব্যবধানে তার প্রতিপক্ষকে পরাভূত করেন। পরবর্তীতে ১৯৯৩ সালে ভারতীয় সংসদের উচ্চকক্ষ রাজ্যসভায় তিনি ছয়বছর মেয়াদে মনোনীত হন। ১৯৯৯ সালে ভারতীয় জাতীয় কংগ্রেস দলের প্রাথমিক সদস্যপদ বাতিল করেন। দলীয় সভানেত্রী সোনিয়া গান্ধী'র কাছে লেখা পত্রে এর কারণ ব্যাখ্যা করেন যে, রাজীব গান্ধী নিহত হবার পর দলের আদর্শ ভিন্ন দিকে প্রবাহিত হচ্ছে যা পীড়াদায়ক। দলের আদর্শবোধ তৃণমূল পর্যায়ে পৌঁছতে ব্যর্থ হয়েছে ও দিনদিন দলীয় কর্মীদেরকে উপেক্ষা করা হচ্ছে। উত্তরোত্তর জনতার সামনে আমাদেরকে জবাবদিহিতা করতে হচ্ছে। আমার বিবেক বোধ নাড়া দিচ্ছে। ফলশ্রুতিতে আমি আর দলে অবস্থান করতে পারছি না। পরবর্তীতে ৬ সেপ্টেম্বর, ১৯৯৯ তারিখে ভারতীয় জনতা পার্টিতে যোগ দেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. প্রারম্ভিক জীবন
titleC. ব্যক্তিগত জীবন
titleD. অভিনয় জীবন
উত্তর: titleA
বিদ্যুৎশক্তি সংক্রান্ত প্রকৌশল বা শক্তি প্রকৌশল প্রধানত বিদ্যুৎ শক্তি উৎপাদন, সঞ্চালন ও বণ্টন এবং এ সংক্রান্ত যন্ত্রপাতি যেমন ট্রান্সফরমার, জেনারেটর, বৈদ্যুতিক মোটর ইত্যাদি তৈরি ও রক্ষণাবেক্ষণ নিয়ে কাজ করে। পৃথিবীর অনেক এলাকায় অনেক বিদ্যুৎ উৎপাদন কেন্দ্রের জেনারেটরকে একসাথে একটি কেন্দ্রীয় বিদ্যুৎ সঞ্চালন ব্যবস্থার সাথে যুক্ত করা হয় যাকে গ্রিড বলে। সরকারীভাবে এই গ্রিডের রক্ষণাবেক্ষণ ও দেখাশোনা করা হয়। বিদ্যুৎ ব্যবহারকারীগণ এই কেন্দ্রীয় বিদ্যুৎ সঞ্চালন লাইন থেকে নির্দিষ্ট ফি প্রদান করে সস্তায় বিদ্যুৎ সংযোগ নিতে পারেন। বিদ্যুৎ শক্তি প্রকৌশলীরা এই গ্রিডের নকশা প্রণয়ন ও স্থাপন থেকে শুরু করে এই গ্রিডের সাথে সংযুক্ত হওয়া যন্ত্রপাতি রক্ষণাবেক্ষণ পর্যন্ত বিভিন্ন কাজ করে থাকেন।

সঠিক অনুচ্ছেদ শিরোনাম কোনটি?
titleA. বিদ্যুৎ শক্তি
titleB. টেলিযোগাযোগ
titleC. নিয়ন্ত্রণ প্রকৌশল
titleD. আদি ইতিহাস
উত্তর: titleA
খোকসা নামের উৎপত্তি কোথা থেকে তার সঠিক কোন ইতিহাস এখন পর্যন্ত পাওয়া যায়নি।
তবে যতদুর শোনা যায় খোকা শাহ নামের এক সাধকের নাম থেকে খোকসা নামের উৎপত্তি হয়েছে। আবার কারও কারও মতে খোকসা নামক গাছের থেকে খোকসা নামের উৎপত্তি। তবে এ এলাকা থেকে এ গাছ অনেক আগেই বিলুপ্ত হলেও বর্তমান রংপুর অঞ্চলের কিছু কিছু এলাকায় খোকসা নামক গাছ এখনও আছে বলে তথ্য পাওয়া গেছে।



সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. যোগাযোগ ব্যবস্থা
titleC. অবস্থান ও আয়তন
titleD. নাম করণের ইতিহাস
উত্তর: titleD
সুডোজিন ননকোডিং ডিএনএ নামেও পরিচিত। এই ধরনের ডিএনএ বলতে বুঝানো হয়, এরা জিনোমেরই অংশ কিন্তু আরএনএতে ডিএনএর তথ্য অনুলিপি (ট্রান্সক্রাইব) হয়ে তা প্রোটিন সংশ্লেষণ করে না। ননকোডিং ডিএনএর কিছু কাজ জানা গিয়েছে, কিন্তু বেশিরভাগেরই কাজ জানা যায় নি, তাই একে "জাঙ্ক ডিএনএ"ও বলা হয়। এই জাঙ্ক ডিএনএ হচ্ছে অতীতের চিহ্ন যার প্রতিলিপন হওয়ার জন্য শক্তি ব্যবহৃত হত। কোনো কোড করতে সক্ষম জিনে মিউটেশনের ফলে তা কিছু জিনে ট্রান্সক্রাইব বা অনুলিপি হওয়াকে প্রতিরোধ করে দিতে পারে, ফলে সেসব জিন কার্যক্ষমতাহীন হয়ে পরে,এভাবেই সুডোজিনের সৃষ্টি হতে পারে। কিন্তু যদি এইসব জিন ট্রান্সক্রাইব বা অনুলিপি না হয় এবং প্রজাতিতে নন-কোডিং ডিএনএ কোনো সুবিধা না দেয়, তবে এসব জিন বিলুপ্ত হয়ে যায়। কার্যক্ষমতাহীন সুডোজিন পরবর্তী প্রজাতিতে স্থানান্তরিত হতে পারে, যার সাধারণ পূর্বপুরুষ থেকে নতুন নতুন প্রজাতির উদ্ভবকে ব্যাখ্যা করে।

সঠিক অনুচ্ছেদ শিরোনাম কোনটি?
titleA. জীবাশ্ম থেকে প্রমাণ
titleB. মিমিক্রি এবং সতর্কতা
titleC. প্রোটিন
titleD. সুডোজিন
উত্তর: titleD
মৃত্যুর পূর্বে তিনি আলীর রা. নিকট বাই’য়াত করার জন্য দুই ছেলেকে অসীয়াত করে যান। তাঁরা দু’জনই ’আলীর রা. বাই’য়াত করেন এবং সিফ্ফীন যুদ্ধে শাহাদাত বরণ করেন।

আবু ’উবাইদাহ, বিলাল, সাফওয়ান ও সা’ঈদ নামে তাঁর চার ছেলে ছিল। ‘তাবাকাত’ গ্রন্থকার ইবন সা’দের সময় মাদায়েনে তার বংশধরগণ জীবিত ছিলেন। হযরত হুজাইফার দুই স্ত্রী ছিল বলে প্রসিদ্ধি আছে।

সঠিক অনুচ্ছেদ শিরোনাম কোনটি?
titleA. নাম করণের ইতিহাস
titleB. নাম ও বংশ পরিচয়
titleC. উহুদের যুদ্ধ
titleD. সন্তান সন্তানাদি
উত্তর: titleD
জীবন বীমা হল মানুষের মৃত্যুজনিত ঝুঁকি, ক্ষতি, বিপদ হস্তান্তরে বা এড়ানোর একটি কৌশল। বীমাগ্রহীতার মৃত্যু অথবা বার্ধক্য অবস্থায় বীমাগ্রহীতা অথবা তার পরিবার পরিজনদের আর্থিক ক্ষতি থেকে মুক্তি পাওয়ার জন্য আধুনিক যুগে জীবন বীমা একটি কার্যকর মাধ্যমে হিসেবে কাজ করে।

বীমাগ্রহীতার নির্দিষ্ট হারে প্রিমিয়াম পরিশোধের বিনিময়ে বীমাকারী প্রতিষ্ঠান বা বীমা কোম্পানীর বা মেয়াদ শেষে একটি নির্দিষ্ট সময় পরে অথবা তার মৃত্যুর পর পূর্ব নির্ধারিত পরিমান অর্থ পরিশোধের যে প্রতিশ্রুতি দেয় এ চুক্তিগত ব্যবস্থাকে জীবন বীমা বলা হয়। সুতরাং জীবন বীমা হলো বীমাগ্রহীতা এবং বীমাকারী প্রতিষ্ঠানের মধ্যে সম্পাদিত একটি আধুনিক চুক্তি যাতে সুনির্দিষ্ট প্রিমিয়াম পরিশোধের প্রতিদান হিসেবে বীমাকারী প্রতিষ্ঠান বীমাগ্রহীতাকে অথবা তার উত্তরাধিকারীদের বা তার মনোনীত ব্যক্তিকে তার মৃত্যুর পর অথবা একটি নির্দিষ্ট মেয়াদ শেষে নির্ধারিত পরিমাণ অর্থ পরিশোধের প্রতিশ্রুতি প্রদান করে।

সঠিক অনুচ্ছেদ শিরোনাম কোনটি?
titleA. বীমা যোগ্যতা
titleB. মূলনীতি
titleC. জীবন বীমা
titleD. বীমার প্রকারভেদ
উত্তর: titleC
মক্কা বিজয়ের পর মুহাম্মাদ হাওয়াজিন সম্প্রদায়ের আক্রমণের সমূহ সম্ভাবনা দেখতে পান। তাদের মুহাম্মাদের সেনাবাহিনী অপেক্ষা দ্বিগুণ সেনা সদস্য ছিল। বনু হাওয়াজিনরা মক্কার পুরনো শত্রু ছিল। বনু সাকিফরা (তায়েফ নগরীর বাসিন্দারা) মক্কা-বিরোধী নীতি গ্রহণ করে এবং বনু হাওয়াজিনদের সাথে যোগ দেয়। মুহাম্মাদ হাওয়াজিন ও সাকিফদের হুনাইনের যুদ্ধে পরাজিত করেন।

সঠিক অনুচ্ছেদ শিরোনাম কোনটি?
titleA. মি'রাজ বা উর্দ্ধারোহণ
titleB. মাদানী জীবন
titleC. দুঃখের বছর ও তায়েফ গমন
titleD. মক্কা বিজয়ের পর
উত্তর: titleD
জুলিয়ান বর্ষপঞ্জির পূর্বে গ্রেগরীয় বর্ষপঞ্জিরও বারো মাস রয়েছেঃ

গ্রেগরীয় বর্ষপঞ্জিতে গড়ে মাসের দৈর্ঘ্য হয় ৩০.৪১৬৭ দিন। যদি অধিবর্ষ না হয় তাহলে ৪.৩৪৫ সপ্তাহ এবং ৩০.৫ দিনের মাস হয়। আর যদি অধিবর্ষ হয় তাহলে ৪.৩৫৭ সপ্তাহ এবং ৩০.৪৩৬৮৭৫ দিনের মাস হয়।

অতীতে রোমান বর্ষপঞ্জিতে মাসের অন্তর্ভুক্ত:
বিখ্যাত স্মৃতিসহায়ক ত্রিশ দিনের সেপ্টেম্বর মাসের দৈর্ঘ্য ইংলিশ ভাষার বিশ্বে শিক্ষা প্রদানে সর্বাপেক্ষা সাধারণ রাস্তা। একের হাতের চার আঙুলের গাট এবং তাদের মধ্যে মাসের দৈর্ঘ্য স্মরণ করতে ব্যবহার করা যায়। দুই হাতের মুঠ একত্র করে প্রত্যেকে মাস হিসেবে তালিকাভুক্ত করা যায়। মুঠের উচু অংশকে ৩১ দিন এবং নিচু অংশকে ৩০ দিন ধরে ১২ মাসে ভাগ করা যায়। যখন এক হাতের মুঠ হিসাবে করে জুলাইতে পৌছায়, তখন দ্বিতীয় হাতের মুঠ এক করে মুঠের উচু অংশকে আগস্ট হিসেবে শুরু করা হয়।

সঠিক অনুচ্ছেদ শিরোনাম কোনটি?
titleA. হুব্রু বর্ষপঞ্জি
titleB. জুলিয়ান এবং গ্রেগরীয় বর্ষপঞ্জি
titleC. সিংহলি বর্ষপঞ্জি
titleD. পুরোনো হাঙ্গেরীয় বর্ষপঞ্জি
উত্তর: titleB
শহরতলির ইতিহাস শহুরে ইতিহাসের অধ্যয়নের অংশ, যা শহরতলির উত্স, বৃদ্ধি, বিভিন্ন টাইপোলজি, সংস্কৃতি এবং রাজনীতি এবং সেইসাথে শহরতলির স্থানের জেন্ডারড এবং পরিবার-ভিত্তিক প্রকৃতির উপর দৃষ্টি নিবদ্ধ করে অনেক লোক ধরে নিয়েছে যে বিংশ শতাব্দীর শুরুর দিকে শহরতলিতে মধ্যবিত্ত শ্বেতাঙ্গদের ছিটমহল ছিল, এমন একটি ধারণা যা এখনও প্রচণ্ড সাংস্কৃতিক প্রভাব বহন করে আসলে বাস্তবে রীতিনীতি। অনেক শহরতলির শ্রমজীবী ​​এবং সংখ্যালঘু বাসিন্দাদের একটি ভিন্নধর্মী সমাজের উপর ভিত্তি করে তৈরি করা হয়, যাদের মধ্যে অনেকে নিজের বাড়ির মালিক হতে চান। মেরি কর্বিন সিয়স যুক্তি দেখান যে "শহরতলিকে" কীভাবে সংজ্ঞায়িত করা হয়েছে পাশাপাশি শহর ও শহরতলির মধ্যে যে পার্থক্য রয়েছে, ভূগোল, অর্থনৈতিক পরিস্থিতি এবং স্টেরিওটাইপিংয়ের গ্রহণযোগ্যতা এবং পণ্ডিতের উপর এর প্রভাবের বাইরে গবেষণাকে সরিয়ে নিয়েছে এমন অনেক কারণের মিথস্ক্রিয়াকেও পরীক্ষা করা প্রয়োজন অনুমানের।

সঠিক অনুচ্ছেদ শিরোনাম কোনটি?
titleA. গ্রন্থপঞ্জী
titleB. অস্ট্রেলিয়া এবং নিউজিল্যান্ড
titleC. ব্রিটেন এবং আয়ারল্যান্ড
titleD. প্রাতিষ্ঠানিক শিক্ষা
উত্তর: titleD
আত্মজ্ঞানবাদের প্রথম দিকের উৎস পাওয়া যায় হিন্দু দর্শনে বৃহদারণ্যক উপনিষদে, খ্রিস্টপূর্ব প্রথম সহস্রাব্দের প্রথম দিকে। উপনিষদে মনকে একমাত্র সত্ত্বা বলা হয়েছে যা সমস্ত শক্তিকে নিয়ন্ত্রণের মাধ্যমে কর্মকে রক্ষা করে এবং অনন্ত ফল প্রদান করে। ভারতীয় দর্শনের স্বতন্ত্র বিদ্যালয়ের বিকাশের পরে, অদ্বৈত বেদন্ত এবং সংখ্য বিদ্যালয়গুলির উদ্ভব ধারণা সলিসিজমের অনুরূপ। 

সঠিক অনুচ্ছেদ শিরোনাম কোনটি?
titleA. ইতিহাস
titleB. বৌদ্ধধর্ম
titleC. Gorgias
titleD. হিন্দুধর্ম
উত্তর: titleD
ছবির দৃশ্য ধারন করা হয়েছে মূলত পশ্চিমবঙ্গ, সিক্কিম ও থাইল্যান্ডের আও নাং এবং ক্রবি দ্বীপপুঞ্জে।

২০১৮ সালের আগস্ট মাসে প্রায় ১ সপ্তাহ ধরে ছবিটির দৃশ্যধারণ হয় থাইল্যান্ডে। থাইল্যান্ডে দৃশ্যধারণ প্রধানত ফি ফি আই দ্বীপপুঞ্জ, ক্রবি দ্বীপ এবং মায়া উপসাগরের নিকটবর্তী বেশ কয়েকটি কুমারী দ্বীপ, ট্রাং গুহা, আও নাং এবং পোডা দ্বীপে দৃশ্যধারণ করা হয়। ছবির একটি দৃশ্যে কোয়েল মল্লিকের গুহার মধ্যে দৃশ্য ধারন করা দৃশ্য হয়েছে ট্রাং গুহাতে। ছবির প্রয়োজনে জলের নিচে কিছু দৃশ্য ধারণ করা হয় পরমব্রতকে নিয়ে।

সঠিক অনুচ্ছেদ শিরোনাম কোনটি?
titleA. উন্নয়ন
titleB. চলচ্চিত্রায়ন
titleC. সমালোচনা
titleD. সংগীত
উত্তর: titleB
মোজাম্মেল হক সমাজীর বৈবাহিক জীবনে দুজন স্ত্রী ছিলেন। ১৯৫৯ সালে তিনি খুরশিদ জাহান বেগমকে প্রথম বিবাহ করেন ।এ পক্ষে তার বড় সন্তান এহসানুল হক সমাজীর জন্ম হয়।অতঃপর তিনি চাঁপাইনবাবগঞ্জ কলেজের ভারপ্রাপ্ত অধ্যক্ষ থাকাকালীন ১৯৬১ সালে বেগম রোকেয়া হককে বিবাহ করেন।বেগম রোকেয়া হকের গর্ভে তিন ছেলে ও দুজন কন্যা সন্তানের জন্ম হয়।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. কর্মজীবন
titleC. রাজনৈতিক জীবন
titleD. বৈবাহিক জীবন
উত্তর: titleD
মওলানা ভাসানী ১৯৭২ সালের ২২ জানুয়ারি ভারত থেকে বাংলাদেশে প্রত্যাবর্তন করেন। ১৯৭২-এর ২৫ ফেব্রুয়ারি সাপ্তাহিক হক-কথা প্রকাশ করেন। "বাংলাদেশ-ভারত মৈত্রীচুক্তি"র বিরোধিতা করলেও মুজিব সরকারের জাতীয়করণ নীতি এবং ১৯৭২-এর সংবিধানের এর প্রতি সমর্থন প্রকাশ করেন। ১৯৭৩ সালে খাদ্যের দাবিতে ঢাকায় ১৫-২২ মে অনশন ধর্মঘট পালন করেন। ১৯৭৪-এর ৮ এপ্রিল "হুকুমতে রাব্বানিয়া" সমিতি গঠন করেন। একই বছর জুন মাসে আইন অমান্য আন্দোলন শুরু করলে টাঙ্গাইলের সন্তোষে গৃহবন্দি হন। ১৯৭৬-এর ১৬ মে ফারাক্কা বাঁধ নির্মাণের প্রতিবাদে ঐতিহাসিক লং মার্চে নেতৃত্ব দেন। একই বছর ২ অক্টোবর "খোদাই খিদমতগার" নামে নতুন আর একটি সংগঠন প্রতিষ্ঠা করেন।

সঠিক অনুচ্ছেদ শিরোনাম কোনটি?
titleA. ১৯৭২-১৯৭৬
titleB. মৃত্যু
titleC. পরিবার
titleD. ১৯৬০-১৯৬৯
উত্তর: titleA
কাম্বারব্যাচের পেশাদার অভিনয় জীবন শুরু হয় মঞ্চ-নাটকের মাধ্যমে। ২০০১ সাল থেকে তিনি বিভিন্ন মঞ্চনাটকে প্রধাণ চরিত্রতে নিয়মিত অভিনয় শুরু করেন। রিজেন্টস পার্ক'স্থ ওপেন এয়ার থিয়েটার, আলমেইদা থিয়েটার, রয়্যাল কোর্ট থিয়েটার কিংবা রয়্যাল ন্যাশনাল থিয়েটারসহ লন্ডনের প্রায় সব নামী-দামী থিয়েটারই তার পদচারণায় মুখর হয়েছে। ২০০৫ সালে তিনি "হেডা গ্যাবলার" নাটকে জর্জ টেসম্যান চরিত্রে অভিনয়ের জন্য সেরা পার্শ্ব চরিত্রে অভিনেতা হিসেবে অলিভিয়ার পুরস্কারের জন্য মনোনীত হন। 

২০১০ এর জুনে রয়্যাল ন্যাশনাল থিয়েটারে তিনি থিয়া শ্যারক এর পরিচালনায় টেরেন্স রাটিগান এর "আফটার দ্য ড্যান্স" নাটকে অভিনয় করেন। এ নাটকটি "বেস্ট রিভাইভাল" সহ চারটি অলিভিয়ার পুরস্কার জেতে। 

একই বছরের ১৪ নভেম্বর, কাম্বারব্যাচ লন্ডনের ওল্ড ভিক্টোরিয়ান থিয়েটারে ড্যানি বয়েল এর "দি চিলড্রেন'স মনোলোগাস" নাটকে অভিনয় করেন, যেটি একটি চ্যারিটি ইভেন্টে প্রদর্শিত হয়। ড্রামাটিক নীড নামের একটি ব্রিটিশ দাতব্য প্রতিষ্ঠান এই নাটকের প্রযোজনা করে। 

২০১১ এর ফেব্রুয়ারিতে রয়েল ন্যাশনাল থিয়েটারে কাম্বারব্যাচ, জনি লি মিলার সাথে ভিক্টর ফ্রাঙ্কেনস্টাইন ও সৃষ্টির চরিত্রে অভিনয় করেন। মেরি শ্যালির ফ্রাঙ্কেনস্টাইন উপন্যাস অবলমনে ড্যানি বয়েল এ মঞ্চনাটকের পরিচালনা করেন। মার্চে, ন্যাশনাল থিয়েটার লাইভ এর উদ্যোগে নাটকটি প্রেক্ষাগৃহে প্রদর্শিত হয়। . ফ্রাঙ্কেনস্টাইনে অভিনয়ের জন্য তিনি লরেন্স অলিভার পুরস্কার জিতে নেন যা মঞ্চে অভিনয়ের ক্ষেত্রে লন্ডনের সবচেয়ে বড় পুরস্কার। ফ্রাঙ্কেনস্টাইনের জন্য তিনি ইভিনিং স্ট্যান্ডার্ড পুরস্কার ও ক্রিটিক সার্কেল থিয়েটারও পুরস্কার লাভ করেন। এ তিনটি পুরস্কারের মাধ্যমে তিনি ২০১১ সালের "লন্ডনের মঞ্চ নাটকের মুকুটত্রয়ী" লাভের সম্মাননা অর্জন করেন। 

সঠিক অনুচ্ছেদ শিরোনাম কোনটি?
titleA. থিয়েটার/মঞ্চ
titleB. চলচ্চিত্র
titleC. চলচ্চিত্র নির্মাণ প্রতিষ্ঠান
titleD. প্রাথমিক জীবন
উত্তর: titleA
সাধারণত ঋগ্বেদে অন্যান্য দেবদেবীদের সাথে অদিতির উল্লেখ পাওয়া যায় কিন্তু অন্যান্য বৈদিক দেবদেবীদের মতো তাঁকে বিশেষভাবে সম্বোধন করার জন্য কোনও স্তোত্র নেই। সম্ভবত অন্যান্য দেবতাদের মতো কোনও নির্দিষ্ট প্রাকৃতিক ঘটনার সাথে সম্পর্কিত নন বলেই তাঁর জন্যে আলাদা করে কোন স্তোত্র নেই। ঊষা এবং পৃথিবী (মাতা)র তুলনায় অদিতিকে মহাজাগতিক স্রষ্টা হিসাবে সংজ্ঞায়িত করা যায়।

সঠিক অনুচ্ছেদ শিরোনাম কোনটি?
titleA. মাতৃত্ব
titleB. সৃজনশীলতা
titleC. শক্তি
titleD. স্বাধীনতা
উত্তর: titleB
সমকামি পুরুষেরা প্রায়ই নারীসুলভ ভঙ্গিতে বা নরম স্বরে কথা বলে থাকে। ফ্যাশন এবং মেয়েলীপনা দীর্ঘ দিন ধরে সমকামিতার ক্ষেত্রে সাধারন বিষয় বলে চিহ্নিত হয়ে আসছে। মূলতঃ ফ্যাশন ইন্ডাস্ট্রিতে জড়িত সমকামি পুরুষদের উপস্থিতিই এই ধরনের গতানুগতিক চিন্তাধারাকে উস্কে দিয়েছে। ডলস এন্ড গাবানা এবং আরো কিছু ডিজাইনাররা অনেকসময় সমপ্রেমিদের বিজ্ঞাপনের জন্য ব্যবহার করেছেন। অনেকের মতে এতে সমাজে সমকামি পুরুষেরা শপিং করতে পছন্দ করে বলে ধারণা ছড়িয়েছে। সমকামি পুরুষেরা আচরনের দিক দিয়ে দূর্বল ঘরানার হয় বলেও সাধারনভাবে প্রচলিত।

সাম্প্রতিক গবেষণায় দেখা গিয়েছে, এইসমস্ত গতানুগতিক চিন্তাধারাকে "গেডার " তকমা দিয়ে সমকামি নারী বা পুরুষদের আলাদা করার এক ধরনের প্রবণতা দেখা যায়। যেখানে যৌন অভিমুখীতার চেয়ে তাদের বাহ্যিক আচরণ ও ব্যবহারই মূখ্য হয়ে থাকে।

সঠিক অনুচ্ছেদ শিরোনাম কোনটি?
titleA. গে পুরুষ
titleB. কল্পকাহিনীতেঃ "ব্যুরি ইয়োর গেস"
titleC. বাহ্যিক রূপ ও আচরণ
titleD. সাধারনভাবে
উত্তর: titleC
কুঁচে মাছের দেহ লম্বা এবং নলাকার। এদের লেজ খাড়াখাড়ি ভাবে চাপা এবং প্রান্তের দিকে ক্রমশ সরু। মাছটির ত্বক স্যাঁতস্যাঁতে ও পিচ্ছিল। এদের বক্ষ, শ্রোণী, পায়ু ও পুচ্ছ পাখনা অনুপস্থিত হলেও অতি ক্ষুদ্র একটি পৃষ্ঠ পাখনা আছে। এদের একটি চোখ অন্ধ। কুঁচে মাছের শরীরের আঁইশ অতি ক্ষুদ্র, গোলাকার এবং অষ্পষ্ট; লম্বালম্বিভাবে সজ্জিত। এদের দেহ গাঢ় বাদামী রংয়ের; উদর হালকা লাল এবং পার্শ্ব রেখার উপরের অংশে ও লেজে অসংখ্য ক্ষুদ্র গোলাকার ফোঁটা থাকে। লম্বায় এরা ৬০ থেকে ৭০ সেন্টিমিটার পর্যন্ত হয়ে থাকে। এই মাছটির শারীরিক সক্ষমতা বেশ।

সঠিক অনুচ্ছেদ শিরোনাম কোনটি?
titleA. শারীরিক গঠন
titleB. আবাস
titleC. খাদ্যাভ্যাস
titleD. বাংলাদেশে বর্তমান অবস্থা এবং সংরক্ষণ
উত্তর: titleA
বায়ু দ্বারা সংবহন অর্থাৎ বায়ুবাহিত রোগের ক্ষেত্রে কাশি, হাঁচি এমনকি কদাচিৎ শ্বাসপ্রশ্বাসের মাধ্যমেও রোগজীবাণুর সংবহন হতে পারে। এক্ষেত্রে জীবাণুর অত্যন্ত ক্ষুদ্র শুষ্ক বা আর্দ্র কণা দীর্ঘ সময় ধরে বাতাসে ভাসমান থাকে যাতে পোষক কোনও স্থান থেকে চলে যাওয়ার পরেও এটি সংবাহিত হতে পারে। কণার আকার ৫ মাইক্রোমিটারের কম হয়ে থাকে।

সঠিক অনুচ্ছেদ শিরোনাম কোনটি?
titleA. বায়ু
titleB. মল-থেকে-মুখ
titleC. প্রত্যক্ষ দৈহিক সংস্পর্শ
titleD. সংবহনের পদ্ধতিসমূহ
উত্তর: titleA
বান্দরবান সদর উপজেলার সর্ব-উত্তরে রাজবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পূর্বে রোয়াংছড়ি উপজেলার নোয়াপতং ইউনিয়ন; দক্ষিণে বান্দরবান পৌরসভা ও কুহালং ইউনিয়ন; পশ্চিমে কুহালং ইউনিয়ন ও চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং উত্তরে রাঙ্গামাটি জেলার রাজস্থলী উপজেলার বাঙ্গালহালিয়া ইউনিয়ন, গাইন্দ্যা ইউনিয়ন ও ঘিলাছড়ি ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ইতিহাস
titleC. অবস্থান ও সীমানা
titleD. শিক্ষা ব্যবস্থা
উত্তর: titleC
প্রবীর "লালকুটি" থিয়েটার গ্রুপে অভিনয়ের মাধ্যমে তার কর্মজীবন শুরু করেন ৷ কর্মজীবনে তিনি সর্বক্ষেত্রে সফলতা অর্জন করেছেন ৷ তিনি বহু চলচ্চিত্রে অভিনয় করেছেন ৷

স্কুলে পড়া অবস্থায় জীবনে প্রথমবারের মতো নাটকে অভিনয় করেছিলেন তিনি। এটি ছিল রবীন্দ্রনাথের ‘ডাকঘর’। চরিত্র ছিল প্রহরী। এরপর পুরনো ঢাকার লালকুঠিতে শুরু হয় তার নাট্যচর্চা। পরিচালক এইচ
আকবরের হাত ধরে "জলছবি" চলচ্চিত্রে তিনি প্রথম অভিনয় করেন। ছবির গল্প ও সংলাপ লিখেছিলেন তারই স্কুল জীবনের বন্ধু এটিএম শামসুজ্জামান। প্রথমদিকে নায়কের চরিত্রে অভিনয় করতেন। "তিতাস একটি নদীর নাম", "চাবুক"সহ বেশ কিছু ছবিতে নায়কের ভূমিকায় অভিনয় করেছিলেন। সর্বশেষ প্রধান চরিত্রে অভিনয় করেছিলেন "রঙিন নবাব সিরাজউদ্দৌলা" ছবিতে। পরবর্তী সময় নায়ক না হয়ে চরিত্রাভিনেতার দিকে মনোযোগী হয়ে ওঠেন তিনি।

সঠিক অনুচ্ছেদ শিরোনাম কোনটি?
titleA. কর্মজীবন
titleB. উল্লেখযোগ্য চলচ্চিত্র
titleC. প্রাথমিক জীবন
titleD. ক্রীড়া জীবন
উত্তর: titleA
দেওয়ানগঞ্জ শহরের প্রাণকেন্দ্রে অবস্থিত এই বিদ্যালয়। সুবিশাল খেলার মাঠের এক প্রান্তে ব্রিটিশ আমলে নির্মিত মূল ভবন যা এখন পরিত্যক্ত প্রায়। এর পাশেই একটি দ্বিতল ভবন সহ আরো কিছু অবকাঠামোতে চলছে পাঠদান সহ অন্যান্য কার্যক্রম। মাঠের এক পাশে দেওয়ানগঞ্জ উপজেলার "কেন্দ্রীয় শহীদ মিনার", এর পাশেই স্কাউট ভবন। অবকাঠামোগত উন্নয়নের জন্য বাংলাদেশ সরকার ২০১৭ সালে এই বিদ্যালয়কে বিশেষ বাজেটের অন্তর্ভুক্ত করে।

সঠিক অনুচ্ছেদ শিরোনাম কোনটি?
titleA. আরো দেখুন
titleB. অবকাঠামো
titleC. শিক্ষা কার্যক্রম
titleD. ইতিহাস
উত্তর: titleB
দরজি পাখি টুনটুনি হল একটা উজ্জ্বল রঙের পাখি, যার শরীরের ওপরের অংশগুলো সবুজাভ এবং নিচের অংশগুলো ছাইরঙা। তারা সাধারণত ১০ থেকে ১৪ সেন্টিমিটার (৩.৯ থেকে ৫.৫ ইঞ্চি) আকারের হয় এবং ওজন ৬ থেকে ১০ গ্রাম (০.২১ থেকে ০.৩৫ পাউন্ড)। তাদের ছোটো চক্রাকার ডানা আছে, একটা লম্বা ল্যাজ, পাগুলো শক্ত এবং ওপরের চোয়াল পর্যন্ত বাঁকানো আগাযুক্ত ধারালো ঠোঁট। তারা হল গায়ক পাখি-সদৃশ, প্রায়ই চারিদিকে ঘোরায় এরকম খাড়া উঁচু লম্বা ল্যাজ আছে। মাথাটা পিঙ্গল এবং ওপরের অংশ প্রধানত হালকা সবুজ রঙের। শরীরের নিচের অংশ ঘি-রঙের হয়। লিঙ্গগতভাবে টুনটুনিরা প্রায় অভিন্ন হয়, একমাত্র বংশ বৃদ্ধি করার সময় মর্দ পাখিদের লম্বা ল্যাজের মাঝে পালক থাকে, যদিও যাদুঘরে নমুনা সমীক্ষায় লিঙ্গভিত্তিক দ্বি-অঙ্গসংস্থান নির্ধারণে বিশ্বস্ততা প্রশ্নাতীত ছিলনা।] নবীন পাখিরা অনুজ্জ্বল হয়। এরা যখন ডাকে ঘাড়ের পাশে কালো প্রলেপটা দৃশ্যমান হতে থাকে।[8] এটা হয়ে থাকে দুই লিঙ্গেই কালো রঞ্জিত খোলা চামড়ায় এবং কখনো কখনো একটা কালো ডোরা দেখা যায়।

সঠিক অনুচ্ছেদ শিরোনাম কোনটি?
titleA. শ্রেণিবিন্যাসের সূত্র এবং রীতিসমূহ
titleB. বিবরণ
titleC. বংশবৃদ্ধি
titleD. আচরণ এবং বাস্তুসংস্থান
উত্তর: titleB
দুদায়েভ সোভিয়েত ইউনিয়নের সোভিয়েত চেচেন-ইঙ্গুশ প্রজাতন্ত্রের ইয়ালহোরয়তে জন্মগ্রহণ করেন। তিনি ছিলেন মুসা দুদায়েভ এবং রাবিয়াত দুদায়েভার ১৩তম সন্তান। তার জন্মের কয়েকদিন পরই সোভিয়েত নেতা জোসেফ স্তালিনের নির্দেশে অপারেশন লেন্টিল পরিচালিত হয়, এবং এর মাধ্যমে ককেশাস থেকে সকল চেচেন ও ইঙ্গুশকে নির্বাসিত করা হয়। দুদায়েভ তার জীবনের প্রথম ১৩ বছর সোভিয়েত কাজাখস্তানে অতিবাহিত করেন। ১৯৫৭ সালে তার পরিবারকে চেচনিয়ায় প্রত্যাবর্তনের অনুমতি প্রদান করা হয়। ১৯৫৭ সালে চেচেন ও ইঙ্গুশদের পুনর্বাসনের পর দুদায়েভ চেচেন-ইঙ্গুশ প্রজাতন্ত্রের একটি সান্ধ্য বিদ‍্যালয়ে লেখাপড়া করেন এবং একজন বিদ্যুৎমিস্ত্রী হিসেবে গড়ে ওঠেন। ১৯৬২ সালে ভ্লাদিকাভকাজ শহরে ইলেকট্রনিক্সের ওপর দুই বছর পড়াশোনার পর তিনি তামবোভ উচ্চ সামরিক বৈমানিক বিদ‍্যালয়ে ভর্তি হন এবং সেখান থেকে ১৯৬৬ সালে উত্তীর্ণ হন। ১৯৬৮ সালে দুদায়েভ সোভিয়েত ইউনিয়নের সাম‍্যবাদী দলে যোগদান করেন এবং ১৯৭১ থেকে ১৯৭৪ সাল পর্যন্ত সম্মানজনক ইউরি গ্যাগারিন বিমানবাহিনী আকাদেমিতে পড়াশোনা করেন। তিনি আল্লা নামক একজন রুশ কবি (এবং একজন সোভিয়েত সেনা কর্মকর্তার মেয়ে)-কে বিয়ে করেন। তাদের দু'জনের এক কন্যা ও দুই পুত্রসহ মোট তিনজন সন্তান ছিল।

সঠিক অনুচ্ছেদ শিরোনাম কোনটি?
titleA. সোভিয়েত বিমানবাহিনীতে কর্মজীবন
titleB. প্রথম চেচেন যুদ্ধ
titleC. চেচনিয়ার রাষ্ট্রপতি
titleD. জন্ম ও প্রাথমিক জীবন
উত্তর: titleD